चीनी राष्ट्रीय अंतरिक्ष ब्यूरो से मिली खबर के अनुसार छांग अ नंबर 4 के लैंडर व गश्त उपकरण 3 जनवरी की रात को सफलता से विभाजित हो गये। यूथू नंबर 2 गश्त उपकरण चंद्रमा की सतह पर पहुंच गया। लैंडर पर रखे कैमरा ने चंद्रमा के पिछले भाग पर यूथू नंबर 2 के मार्क का फोटो खींचा, फिर छुएछाव नामक रिले उपग्रह ने ये फोटो पृथ्वी पर भेजे।
3 जनवरी को छांग अ नंबर 4 ने सफलता से चंद्रमा के पिछले भाग पर सॉफ्ट लैंडिंग की। इस के बाद योजनानुसार लैंडर व गश्त उपकरण को विभाजित करने की तैयारी की गयी। साथ ही छुएछाव रिले उपग्रह की स्थिति, लैंडिंग स्थल व उपकरण आदि की अंतिम जांच भी की गयी।
3 जनवरी के 15 बजकर 7 मिनट पर वैज्ञानिक व तकनीकी कर्मियों ने पेइचिंग अंतरिक्ष उड़ान नियंत्रण केंद्र में छुएछाव रिले उपग्रह द्वारा छांग अ नंबर 4 को आज्ञा दी। फिर लैंडर व गश्त उपकरण का विभाजन शुरू हुआ। फिर 22 बजकर 22 मिनट पर गश्त उपकरण चंद्रमा की सतह पर पहुंचा।
चंद्रिमा